วางแผนมาเที่ยวพัทยาล่วงหน้ามาหลายอาทิตย์ เล็งไว้ร้านพอวันจะไปพึ่งรู้ว่าเค้าหยุดวันจันทร์เลยหาร้านใหม่อย่างรวดเร็ว อยากหาอะไรทานง่านๆจานด่วน ช่วงเที่ยง จนเจอร้านนี้ เห็นในวงในคนรีวิวกันพอสมควร แล้วมีแต่คำชม ชอบกินพวกเป็ดย่างกับหมูกรอบอยู่แล้ว เลยจัดเลยเอาเท่านี้ ในวงในว่าดีเชื่อเถือได้

พอได้ลองทานแล้วก็อร่อยๆจริงๆ ใช้ของคุณภาพดี ถึงราคาจะสูงกว่าอาหารจานเดียวทั่วไป แต่เป็นราคาที่รับได้ ที่นี่มีอาหารหลายอย่าง เช่น ข้าวหน้าเป็ดย่าง (สั่งมาไม่มีหนัง น่าเสียดาย) ข้าวหน้าหมูแดง (เนื้อหมูแดงนุ่มเลย ปกติไม่ทานเพราะมันเหนียวเนื้อด้านๆไม่ชอบ แต่ของที่นี่อร่อย) ข้าวหมูกรอบ (หมูกรอบใหม่ๆ สวยทุกชิ้น) ข้าวคลุกกะปิ ข้าวราดแกง มี พะแนง แกงเขียวหวาน ไข่พะโล้ นอกจากนี้ก็มีพวกก๋วยเตี๋ยว อร่อยเช่นกัน วันนี้สั่ง 3 อย่าง ตามรูป ทั้งหมด 210 บาท น้ำชาฟรี